***Приложение №3***

**Размер на такса битови отпадъци по чл.66, ал.1, т.1 и т.2 от Закона за местните данъци и такси (ЗМДТ) за лицата подали декларация за вида и броя на съдовете за битови отпадъци, които ще използват през 2021 г. в съответствие с определената честота на извозване за един брой съд**

1. **Контейнер 1,1 куб.м.**

В таксата са включени разходите по чл.66, ал.1, т.1 и т.2 от Закона за местните данъци и такси, при честота определена със Заповед №РД-01-04-286/30.10.2020 г. на Кмета на Община Рила.

|  |  |  |
| --- | --- | --- |
| **№** | **Населено място, землище, местност, район** | **Стойност в лв./1 бр. контейнер 1 куб.м.** |
| 1 | Землището на гр. Рила | 3090,00 лв. |
| 2 | м. Жабокрек | 2970,00 лв. |
| 3 | Землището на с. Пастра | 3100,00 лв. |
| 4 | м. Горхим и Кочерински калин | 3120,00 лв. |
| 5 | м. Елешница и Ломниците | 3135,00 лв. |
| 6 | м. Горско стопанство и Рибарника | 3150,00 лв. |
| 7 | м. Бричи бор, Калина, Грамадливица, Владичина поляна, Турското парче, Кадийн гроб | 3170,00 лв. |
| 8 | м. Бачкова чешма  | 3180,00 лв. |
| 9 | м. Обедище | 3200,00 лв. |
| 10 | м. Студена чешма | 2675,00 лв. |
| 11 | Гроба на Св. Иван Рилски | 2675,00 лв. |
| 12 | Кирилова поляна  | 2690,00 лв. |
| 13 | Кърколиците | 2700,00 лв. |
| 14 | н.м. Рилски манастир | 3170,00 лв. |
| 15 | Землището на с. Смочево | 3090,00 лв. |
| 16 | м. Горен Биволарник | 2675,00 лв. |
| 17 | м. Долен Биволарник | 3230,00 лв. |
| 18 | м. Пчелина | 3155,00 лв. |

**Забележка:** В посочената цена не са включени разходи по чл.66, ал.1, т.3 от ЗМДТ за които се заплаща съответния промил пропорционално върху данъчната оценка или отчетната стойност на имота. Данъчната основа на предприятията е по-високата между отчетната стойност и данъчната оценка, съгласно Приложение №2 от ЗМДТ.

В посочените стойности са включени разходите по чл.66, ал.1, т.1 и т.2 от Закона за местните данъци и такси, при честота определена със заповед №РД-01-04-286/30.10.2020 г. на Кмета на Община Рила, по икономически елементи (разходи за горива и смазочни материали, ФРЗ и осигурителни вноски, осигуряване на съдове, поддръжка на контейнерното стопанство и други разходи пряко свързани с предоставянето на услугата), отчисления по чл.60 и чл.64 от Закона за управление на отпадъците и такса депониране. Различната стойност на съдовете за отделните населени места е в резултат от различната честота на извозване и разликата в разстоянията до тях. Разхода за гориво е детайлно изчислен, съобразно разстоянието до местоположението на съдовете и честотата на сметоизвозване.

1. **Начин на определяне на разходите по компоненти за 2021 г., формиращи цената за обслужване на заявените съдове**
	1. **Контейнер 1,1 куб.м.**

Разходи за гориво през зимния и летния период включват километрите до населеното място умножени по разходната норма за съответния автомобил, разделено на 100 плюс 13,600 литра гориво на курс, умножено по броя на извозванията през месеца, съгласно утвърдената честота със заповед №РД-01-04-286/30.10.2020 г. на Кмета на община Рила. Полученото число се умножава по цената на горивото и стойността се разделя на броя на контейнерите, които може да извози сметоизвозващият автомобил за един курс. Получените суми за 12 месеца формират цената на горивото за 1 контейнер за 1 година.

В разходите за заплати и осигурителни вноски са включени възнагражденията на работниците, пряко заети с извършването на услугата и част от общите разходи за административен персонал, разделени на броя на съдовете.

Разходите за отчисления по чл.60 и чл.64 от Закона за управление на отпадъците (ЗУО) са изчислени по следния начин – броят на извозванията за годината умножен по вместимостта на съда. Получената стойност се умножава по цената за обезпеченията и отчисленията по чл.60 и чл.64 от ЗУО.

В стойността на контейнера са включени още разходи за осигуряване, ремонт и поддръжка на съдовете за отпадъци, разходи за ремонт на сметоизвозващият автомобил, смазочни материали, външни услуги и други разходи, необходими пряко за извършването на услугата.

Изготвил:

Петя Виделова

*Инспектор „Местни приходи“*